PROJEKTS

LATVIJAS REPUBLIKAS MINISTRU KABINETS

|  |  |
| --- | --- |
| 2016. gada  Rīgā | Noteikumi Nr. ... (prot. Nr. ... ... §) |

**Grozījumi Ministru kabineta 2006. gada 2. maija noteikumos Nr. 362 „Noteikumi par notekūdeņu dūņu un to komposta izmantošanu, monitoringu un kontroli”**

Izdoti saskaņā ar likuma „[Par piesārņojumu](http://m.likumi.lv/ta/id/6075-par-piesarnojumu)”

[11. panta](http://m.likumi.lv/ta/id/6075-par-piesarnojumu#p12) otrās daļas 11. punktu

Izdarīt Ministru kabineta 2006. gada 2. maija noteikumos Nr. 362 „Noteikumi par notekūdeņu dūņu un to komposta izmantošanu, monitoringu un kontroli” (Latvijas Vēstnesis, 2006, 73. nr.) šādus grozījumus:

1. Aizstāt visā noteikumu tekstā vārdus “ūdens lietošanas atļauja” (attiecīgā locījumā) ar vārdiem “ūdens resursu lietošanas atļauja” (attiecīgā locījumā).

2. Papildināt noteikumus ar 1.1punktu, izsakot to šādā redakcijā:

„1.1Noteikumos noteiktas prasības no notekūdeņu dūņām iegūtu fermentācijas atlieku izmantošanai.”

3. Izteikt noteikumu 2. punktu šādā redakcijā:

„2. Noteikumos lietoti šādi termini:

2.1. notekūdeņu dūņas – koloidālas, bioloģiski noārdāmas nogulsnes un aktīvās dūņas, kas rodas, apstrādājot sadzīves, komunālos un ražošanas notekūdeņus attīrīšanas iekārtās, kā arī nosēdumi no septiķiem un citām līdzīgām iekārtām notekūdeņu attīrīšanai;

2.2. notekūdeņu dūņu komposts – notekūdeņu dūņu un dažādu augu izcelsmes materiālu (kūdras, lapu, salmu, zāģskaidu un citu pildmateriālu) sadalīšanās produkts, ko iegūst, cilvēkam ietekmējot aktīvu aerobu mikrobioloģisko darbību (turpmāk – komposts);

2.3. notekūdeņu dūņu fermentācijas atliekas – biogāzes ražošanā, izmantojot notekūdeņu dūņas atbilstoši šo noteikumu 4.1.2. vai 4.1.3. apakšpunktam, anaerobās fermentācijas procesa rezultātā iegūtās atliekvielas – digestāts, kas ir biogāzes ražotnes blakusprodukts un atbilstoši normatīvajam regulējumam par ūdens un augsnes aizsardzību no lauksaimnieciskās darbības izraisīta piesārņojuma ar nitrātiem ir mēslošanas līdzeklis (turpmāk – dūņu fermentācijas atliekas);

2.4. notekūdeņu dūņu ražotājs – juridiskā vai fiziskā persona, kas apsaimnieko notekūdeņu attīrīšanas iekārtas, kuru tehnoloģiskajos procesos rodas notekūdeņu dūņas;

2.5. komposta ražotājs – juridiskā vai fiziskā persona, kas izmanto notekūdeņu dūņas komposta gatavošanai;

2.6. dūņu fermentācijas atlieku ražotājs – juridiskā vai fiziskā persona, kas biogāzes ražošanā anaerobās fermentācijas procesa nodrošināšanai izmanto notekūdeņu dūņas, kā blakusproduktu iegūstot dūņu fermentācijas atliekas – digestātu.”

4. Svītrot noteikumu 3. punktu.

5. Izteikt 5. punktu šādā redakcijā:

„5. Notekūdeņu dūņu kvalitātes noteikšanu nodrošina notekūdeņu dūņu ražotājs, bet notekūdeņu dūņu komposta kvalitātes noteikšanu nodrošina komposta ražotājs.”

6. Izteikt noteikumu 6. punktu šādā redakcijā:

„6. Notekūdeņu dūņu kvalitāti nosaka katrai notekūdeņu dūņu sērijai (notek­ūdeņu dūņu masa ar vienveidīgu ķīmisko sastāvu, līdzīgām fizikālām un citām īpašībām), veidojot vienu vidējo paraugu saskaņā ar šo noteikumu [1.pielikumu](http://likumi.lv/doc.php?id=134653#piel1), nepārsniedzot 4000 m3 slieksni vienai sērijai.”

7. Aizstāt noteikumu 8. un 22. punktā vārdus „valsts aģentūrā „Latvijas Nacionālais akreditācijas birojs”” ar vārdiem „sabiedrībā ar ierobežotu atbildību „Standartizācijas, akreditācijas un metroloģijas centrs””.

8. Izteikt 12.1. apakšpunktu šādā redakcijā:

„12.1. nodrošina rakstisku vai elektronisku katras sērijas kvalitātes apliecības reģistrāciju īpašā reģistrācijas žurnālā (5. pielikums);”

9. Izteikt 14. punktu šādā redakcijā:

„14. Notekūdeņu dūņām, kas iegūtas attīrot tikai sadzīves notekūdeņus, un no tām sagatavotiem kompostiem, kā arī biogāzes ražošanas procesā iegūtajām dūņu fermentācijas atliekām, klasi nenosaka. Notekūdeņu dūņu un komposta kvalitātes apliecībā ailē “klase” ieraksta — “sadzīves notekūdeņu dūņas” vai “sadzīves notekūdeņu dūņu komposts”.”

10. Izteikt 15.1. apakšpunktu šādā redakcijā:

„15.1. tuvāk par 200 m no dzīvojamām ēkām un pārtikas pārstrādes un pārtikas tirdzniecības uzņēmumiem;”

11. Aizstāt 20. punktā skaitli „25 %” ar skaitli „20 %”.

12. Papildināt 24. punktu aiz vārda „notekūdeņu” ar vārdu „dūņu”.

13. Izteikt 36. punktu šādā redakcijā:

„36. Katru apliecinājumu notekūdeņu dūņu vai komposta ražotājs rakstiski vai elektroniski numurē un reģistrē īpašā reģistrācijas žurnālā (5. pielikums). Reģistrācijas žurnālu uztur un glabā notekūdeņu dūņu vai komposta ražotājs, elektroniskas reģistrācijas gadījumā katru mēnesi veicot izdrukas. Apliecinājumu oriģinālus un reģistrācijas žurnālu pēc tā pabeigšanas glabā ne mazāk kā 10  gadus.”

14. Aizstāt 38. punktā vārdus un skaitļus „no 15. decembra līdz 1. martam” ar vārdiem un skaitļiem „no 5. novembra līdz 15. martam.”

15. Papildināt noteikumus ar 39.8. apakšpunktu, izsakot to šādā redakcijā:

“39.8. vietās, kas reģistrētas dabas datu pārvaldības sistēmā kā Eiropas Savienības nozīmes aizsargājamie biotopi vai putniem nozīmīgi zālāji.”

16. Izteikt 40. punktu šādā redakcijā:

„40. Ja lauksaimniecībā izmantojamās zemes atrodas īpaši aizsargājamā dabas teritorijā, notekūdeņu dūņu un komposta iestrāde lauksaimniecībā izmantojamās zemēs atļauta pēc Dabas aizsardzības pārvaldes rakstiskas atļaujas saņemšanas, iesniedzot Dabas aizsardzības pārvaldē šo noteikumu 15. pielikumā minēto iesniegumu. Iesniegumam pievieno šādus dokumentus (to apliecinātas kopijas):

40.1. zemes lietošanas tiesības apliecinošu dokumentu, ja zemes lietošanas tiesības nav nostiprinātas zemesgrāmatā (ja iesniegumu iesniedz zemes lietotājs);

40.2. pilnvaru (ja iesniegumu iesniedz zemes īpašnieka vai lietotāja pilnvarotā persona);

40.3. notekūdeņu dūņu vai komposta sērijas kvalitātes apliecību;

40.4. Nekustamā īpašuma valsts kadastra informācijas sistēmā reģistrētu zemes robežu plānu ar iezīmētām platībām, kurās paredzēts iestrādāt notekūdeņu dūņas un kompostu;

40.5. platības, kurās paredzēts iestrādāt notekūdeņu dūņas un kompostu, augšņu izpētes materiālus, kuros iekļauta informācija par augsnes virsējā slāņa vidējā paraugā noteiktiem šādiem rādītājiem: smago metālu — kadmija (Cd), hroma (Cr), vara (Cu), dzīvsudraba (Hg), niķeļa (Ni), svina (Pb) un cinka (Zn) — masas koncentrācija; vides reakcija pH KCl. Šiem rādītājiem jābūt noteiktiem laboratorijā, kas akreditēta sabiedrībā ar ierobežotu atbildību “Standartizācijas, akreditācijas un metroloģijas centrs” atbilstoši Latvijas nacionālajam standartam LVS EN ISO/IEC 17025:2005 “Testēšanas un kalibrēšanas laboratoriju vispārīgās prasības”, vai citas Eiropas Savienības dalībvalsts institūcijā, par kuru Ekonomikas ministrija publicējusi paziņojumu laikrakstā “Latvijas Vēstnesis” un kurā izmanto šo noteikumu 7. pielikumā minētās paraugu sagatavošanas un testēšanas metodes;

40.6. notekūdeņu dūņu vai komposta ražotāja un šī mēslojuma lietotāja rakstisku apliecinājumu par notekūdeņu dūņu vai komposta izmantošanu, pamatojoties uz šo noteikumu 40.3. un 40.5. apakšpunktā minētajiem dokumentiem.”

17. Papildināt noteikumus ar IV.1 nodaļu šādā redakcijā:

„**IV.1 Notekūdeņu dūņu izmantošana biogāzes ražošanā un nosacījumi no notekūdeņu dūņām iegūtu fermentācijas atlieku izmantošanai**

43.1 Biogāzes ražošanā kā vienu no izejvielām drīkst izmantot notekūdeņu dūņas, kam sausnā smago metālu masas koncentrācija nepārsniedz šo noteikumu 9. pielikumā minētās limitējošās koncentrācijas.

43.2 Biogāzes ražošanas procesā iegūtās dūņu fermentācijas atliekas drīkst izmantot augšņu mēslošanai lauksaimniecības zemēs, augšņu ielabošanai un mēslošanai mežsaimniecībā, teritoriju apzaļumošanai, kā arī degradēto platību rekultivācijai, ievērojot šo noteikumu IV., V., VI. un VII. nodaļā un normatīvajos aktos par ūdens un augsnes aizsardzību no lauksaimnieciskās darbības izraisītā piesārņojuma ar nitrātiem noteiktās prasības, kā arī apglabāt atkritumu poligonos atbilstoši šo noteikumu VIII. nodaļā noteiktajam.

43.3 Notekūdeņu dūņu ražotājs, lai apliecinātu notekūdeņu dūņu atbilstību klases nosacījumiem, izsniedz kvalitātes apliecības kopiju biogāzes ražotājam, ja biogāzes ražošanas procesā plānots izmantot notekūdeņu dūņas.

43.4 Dūņu fermentācijas atlieku ražotājs, pamatojoties uz notekūdeņu dūņu kvalitātes rādītājiem, katrai dūņu fermentācijas atlieku sērijai (fermentācijas atlieku masa, kas iegūta no notekūdeņu dūņām un augu vai dzīvnieku izcelsmes izejvielām, un kas ir ar vienveidīgu ķīmisko sastāvu, līdzīgām fizikālām un citām īpašībām) noformē attiecīgu kvalitātes apliecību saskaņā ar šo noteikumu 3. un 4.1pielikumu.

43.5 Dūņu fermentācijas atlieku ražotājs:

43.51. reģistrē katras notekūdeņu dūņu fermentācijas atlieku sērijas kvalitātes apliecību īpašā reģistrācijas žurnālā elektroniskā vai papīra formātā (5.1pielikums);

43.52. notekūdeņu dūņu fermentācijas atlieku kvalitātes testēšanas pārskatus un kvalitātes apliecību oriģinālus, kā arī reģistrācijas žurnālus glabā ne mazāk kā 10 gadus.

43.53. uzglabā notekūdeņu dūņu kvalitātes apliecību, ko izsniedzis notekūdeņu dūņu ražotājs.

43.6 Dūņu fermentācijas atlieku ražotājs biogāzes ražošanas procesā iegūtās dūņu fermentācijas atliekas, atbilstoši šo noteikumu 43.2 punktā noteiktajam, var izmantot gan sev piederošā īpašuma teritorijā, gan nodot citam dūņu fermentācijas atlieku lietotājam – juridiskajai vai fiziskajai personai, kas nodarbojas ar dūņu fermentācijas atlieku uzglabāšanu, izmantošanu vai apglabāšanu.

43.7 Ja dūņu fermentācijas atlieku ražotājs un šī mēslojuma lietotājs, kas ir cita fiziskā vai juridiskā persona, vienojas par dūņu fermentācijas atlieku izmantošanu augšņu mēslošanai lauksaimniecības zemēs, augšņu ielabošanai un mēslošanai mežsaimniecībā, teritoriju apzaļumošanai, kā arī degradēto platību rekultivācijai, tie noformē attiecīgu rakstisku vai elektronisku apliecinājumu par dūņu fermentācijas atlieku izmantošanu, pamatojoties uz notekūdeņu dūņu fermentācijas atlieku kvalitātes apliecības kopiju un dokumentiem, kas norādīti šo noteikumu 33., 51., 60. un 72. punktā, atkarībā no plānotā dūņu fermentācijas atlieku izmantošanas veida.

43.8 Apliecinājumā norāda:

43.81. dūņu fermentācijas atlieku izmantošanas veidu;

43.82. dūņu fermentācijas atlieku daudzumu;

43.83. iestrādei paredzēto platību;

43.84. iestrādei maksimāli pieļaujamo sausnas un dabiski mitru dūņu fermentācijas atlieku devu.

43.9 Katru apliecinājumu dūņu fermentācijas atlieku ražotājs numurē un reģistrē žurnālā (5.1 pielikums), kuru uztur un glabā saskaņā ar šo noteikumu 36. punktu.

43.10 Dūņu fermentācijas atliekas aizliegts izkliedēt un iestrādāt atbilstoši šo noteikumu 38. punktā noteiktajam laikposmam.

43.11 Prasības dūņu fermentācijas atlieku izkliedei nogāzēs visā valsts teritorijā noteiktas šo noteikumu 39. punktā. Dūņu fermentācijas atlieku izkliedei nogāzēs īpaši jutīgajās teritorijās papildus jāievēro arī normatīvajos aktos par ūdens un augsnes aizsardzību no lauksaimnieciskās darbības izraisītā piesārņojuma ar nitrātiem noteiktās prasības.

43.12 Ja dūņu fermentācijas atliekas atvešanas dienā nav iespējams izmantot paredzētajam mērķim, tās atļauts novietot pagaidu uzglabāšanai izmantošanas vietā saskaņā ar šo noteikumu III. nodaļā noteiktajām prasībām, ja to sausnas saturs novietošanas brīdī nav mazāks par 20%.

43.13 Prasības dūņu fermentācijas atlieku uzglabāšanai krātuvē noteiktas normatīvajos aktos par ūdens un augsnes aizsardzību no lauksaimnieciskās darbības izraisītā piesārņojuma ar nitrātiem.”

18. Izteikt 79. punktu šādā redakcijā:

„79. Notekūdeņu dūņu ražotājs atbilstoši normatīvo aktu prasībām par vides aizsardzības valsts statistikas pārskatu veidlapām iesniedz valsts sabiedrībai ar ierobežotu atbildību “Latvijas Vides, ģeoloģijas un meteoroloģijas centrs” (turpmāk – Latvijas Vides, ģeoloģijas un meteoroloģijas centrs) veiktā monitoringa datus. Latvijas Vides, ģeoloģijas un meteoroloģijas centrs apkopo un uzglabā saņemtos datus.”

19. Aizstāt 84. punktā vārdu „aģentūrā” ar vārdu „centrā”.

20. Izteikt 85., 85.1 un 85.2 punktu šādā redakcijā:

„85. Notekūdeņu dūņu, to komposta un dūņu fermentācijas atlieku uzglabāšanas, izmantošanas, apglabāšanas un monitoringa uzraudzību un kontroli vides aizsardzības prasību ievērošanas jomā veic Valsts vides dienests.

85.1 Fermentācijas atlieku izkliedes un iestrādes uzraudzību un kontroli atbilstoši kompetencei veic Valsts augu aizsardzības dienests, saskaņā ar normatīvo regulējumu par ūdens un augsnes aizsardzību no lauksaimnieciskās darbības izraisīta piesārņojuma ar nitrātiem.

85.2 Notekūdeņu dūņu, to komposta un dūņu fermentācijas atlieku iestrādes uzraudzību un kontroli īpaši aizsargājamās dabas teritorijās atbilstoši kompetencei veic Dabas aizsardzības pārvalde.”

21. Izteikt 2. pielikuma nosaukumu šādā redakcijā:

„**Notekūdeņu dūņu, to komposta un dūņu fermentācijas atlieku sēriju vidējā paraugā nosakāmie kvalitātes rādītāji un testēšanas metodes**”

22. Izteikt 2. pielikuma 2. tabulas 1. punktā minētās testēšanas metodes standarta apzīmējumu šādā redakcijā:

„LVS ISO 10390:2006”

23. Papildināt noteikumus ar 4.1 pielikumu šādā redakcijā:

„4.1 pielikums

Ministru kabineta

2006. gada 2. maija

noteikumiem Nr. 362

Notekūdeņu dūņu fermentācijas atlieku kvalitātes apliecība

Sērija Nr. **\_\_\_\_\_\_\_\_\_\_**

|  |  |  |  |  |  |  |
| --- | --- | --- | --- | --- | --- | --- |
|  |  | | |  | | |
| (vieta) |  | | | (datums) | | |
|  |  | | |  | | |
| 1. Notekūdeņu dūņu fermentācijas atlieku ražotājs | |  | | |
|  | | (fiziskās personas vārds, uzvārds, | | |
| personas kods vai juridiskās personas firma, reģistrācijas numurs) | | | | |
|  | | | | |
| 2. A, B kategorijas piesārņojošas darbības atļaujas vai C kategorijas apliecinājuma, vai ūdens resursu lietošanas atļaujas numurs un izsniegšanas datums | | |  | | |

|  |
| --- |
|  |
| (reģionālā vides pārvalde, kas izdevusi atļauju vai apliecinājumu) |

3. Dūņu fermentācijas atlieku komponenti:

|  |  |  |  |  |
| --- | --- | --- | --- | --- |
| 3.1. notekūdeņu dūņas |  | | | |
|  | (ražotājs, sērijas numurs) | | | |
| 3.2. citas izejvielas |  | | | |
| 3.3. notekūdeņu dūņu un citu izejvielu attiecība | | |  | |
| 4. Dūņu fermentācijas atlieku sērijas uzkrāšanas periods  4.1. sākuma datums | |  | | |
| 4.2. beigu datums | |  | | |
|  | |  | | |
| 5. Dūņu fermentācijas atlieku sērijas masa (tonnas):  5.1. dabiski mitra | | | |  |
| 5.2. sausna | | | |  |
| 6. Dūņu fermentācijas atlieku uzglabāšanas vieta kvalitātes apliecības noformēšanas brīdī | | | | |
|  | | | | |
| (nosaukums) | | | | |

7. Dūņu fermentācijas atlieku kvalitātes rādītāji:

1. tabula

|  |  |  |
| --- | --- | --- |
| Nr. p.k. | Agroķīmiskie rādītāji | Testēšanas rezultāti |
| 1. | Vides reakcija (pH KCl) |  |
| 2. | Organiskās vielas sausnā (%) |  |
| 3. | Kopējais slāpeklis (N) sausnā (g/kg) |  |
| 4.\* | Amonija slāpeklis (N-NH4) sausnā (g/kg) |  |
| 5. | Fosfors (P) sausnā (g/kg) |  |
| 6. | Sausna (%) |  |

Piezīme.

\*Nosaka tikai tad, ja dūņu fermentācijas atliekas izmanto lauksaimniecībā augšņu mēslošanai.

|  |  |  |
| --- | --- | --- |
| Testēts |  | laboratorijā. |

201\_\_. gada \_\_\_\_. \_\_\_\_\_\_\_\_\_\_\_\_\_               Testēšanas pārskats Nr. \_\_\_\_\_\_\_\_\_

2. tabula

|  |  |  |
| --- | --- | --- |
| Nr. p.k. | Smagie metāli | Koncentrācija sausnā  (mg/kg) |
| 1. | Kadmijs (Cd) |  |
| 2. | Hroms (Cr) |  |
| 3. | Varš (Cu) |  |
| 4. | Dzīvsudrabs (Hg) |  |
| 5. | Niķelis (Ni) |  |
| 6. | Svins (Pb) |  |
| 7. | Cinks (Zn) |  |

|  |  |  |
| --- | --- | --- |
| Testēts |  | laboratorijā. |

201\_\_. gada \_\_\_\_. \_\_\_\_\_\_\_\_\_\_\_\_\_               Testēšanas pārskats Nr. \_\_\_\_\_\_\_\_\_

|  |  |
| --- | --- |
| Dūņu fermentācijas atlieku ražotājs |  |
|  | (paraksts un tā atšifrējums) |

24. Papildināt noteikumus ar 5.1 pielikumu šādā redakcijā:

„5.1 pielikums

Ministru kabineta

2006. gada 2. maija

noteikumiem Nr. 362

**Notekūdeņu dūņu fermentācijas atlieku sēriju kvalitātes apliecību un  
notekūdeņu dūņu fermentācijas atlieku izmantošanas apliecinājumu**

**reģistrācijas žurnāls**

|  |  |
| --- | --- |
| 1. Notekūdeņu dūņu fermentācijas atlieku ražotājs |  |
|  | (fiziskās personas vārds, uzvārds, |
| personas kods vai juridiskās personas firma, reģistrācijas numurs) | |

|  |  |
| --- | --- |
| 2. A, B kategorijas piesārņojošas darbības atļaujas vai C kategorijas apliecinājuma, vai ūdens resursu lietošanas atļaujas numurs |  |
| 3. A, B kategorijas piesārņojošas darbības atļaujas vai C kategorijas apliecinājuma, vai ūdens resursu lietošanas atļaujas izsniegšanas datums |  |

|  |
| --- |
|  |
| (reģionālā vides pārvalde, kas izsniegusi atļauju vai apliecinājumu) |

|  |  |
| --- | --- |
| 3. Žurnāls iesākts |  |
|  | (datums) |
| 4. Žurnāls pabeigts |  |
|  | (datums) |

|  |  |
| --- | --- |
| Ierakstu pareizību reģistrācijas žurnālā apliecinu |  |
|  | (paraksts un tā atšifrējums) |

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Dokumenta nosaukums | Notekūdeņu dūņu vai to komposta sērijas numurs | Dokumenta noformēšanas datums | Dokumenta kopiju saņēmējs | | |
| juridiskā vai fiziskā persona | adrese | paraksts |
| 1 | 2 | 3 | 4 | 5 | 6 | 7 |
|  |  |  |  |  |  |  |

25. Izteikt 6. pielikuma nosaukumu šādā redakcijā:

„**Notekūdeņu dūņu, to komposta un dūņu fermentācijas atlieku iedalījums klasēs**”

26. Izteikt 6. pielikuma tabulas piezīmi šādā redakcijā:

„\* Ja augstākās klases attiecīgo rādītāju ne vairāk kā par 30% pārsniedz tikai viena smagā metāla masas koncentrācija, šīs notekūdeņu dūņas, to kompostu vai dūņu fermentācijas atliekas ieskaita augstākajā klasē.”

27. Izteikt 8. pielikuma nosaukumu šādā redakcijā:

„**Smago metālu masas koncentrācijas limits augsnes virsējā slānī notekūdeņu dūņu, to komposta un dūņu fermentācijas atlieku iestrādei (mg/kg)**”

28. Izteikt 11. pielikuma nosaukumu šādā redakcijā:

„**Ar notekūdeņu dūņām, to kompostu vai dūņu fermentācijas atliekām lauksaimniecībā izmantojamo platību augsnēs iestrādātā slāpekļa un fosfora gada emisijas robežvērtības**”

29. Izteikt 12. pielikuma nosaukumu šādā redakcijā:

„**Notekūdeņu dūņu, to komposta un dūņu fermentācijas atlieku sausnas devas limits degradēto platību rekultivācijai (t/ha)**”

30. Svītrot 13. pielikuma 3. tabulas 4. punktā un 14. pielikuma tabulas 4.punktā vārdus „izgāztuvēs un”.

31. Papildināt Noslēguma jautājumus ar 88. punktu šādā redakcijā:

„88. Šo noteikumu 15.1. apakšpunktā minētais nosacījums attieksies uz tām notekūdeņu dūņu vai komposta pagaidu uzglabāšanai īpaši paredzētām un iekārtotām stacionārām vietām, kas tiks ierīkotas pēc šo noteikumu spēkā stāšanās datuma.”

32. Papildināt noteikumus ar 15. pielikumu, izsakot to šādā redakcijā:

„15. pielikums

Ministru kabineta

2006. gada 2. maija

noteikumiem Nr. 362

**Dabas aizsardzības pārvaldei**

(iesniedzēja vārds, uzvārds, personas kods; juridiskai personai – nosaukums (firma) un reģistrācijas numurs)

(iesniedzēja adrese, tālruņa numurs un elektroniskā pasta adrese)

(ja pieteikumu iesniedz pilnvarotā persona, – zemes īpašnieka vai lietotāja vārds, uzvārds vai nosaukums (firma), personas kods vai reģistrācijas numurs, adrese, tālruņa numurs, elektroniskā pasta adrese)

**Iesniegums par notekūdeņu dūņu, to komposta vai dūņu fermentācijas atlieku iestrādi lauksaimniecībā izmantojamā zemē vai meža zemē, ja tā atrodas īpaši aizsargājamā dabas teritorijā**

Lūdzu atļaut izmantot (mēslojuma veids, sērijas Nr., ražotāja fiziskās personas vārds, uzvārds, personas

kods vai juridiskās personas firma, reģistrācijas numurs un A, B kategorijas piesārņojošas darbības atļaujas

vai C kategorijas apliecinājuma, vai ūdens resursu lietošanas atļaujas numurs)

kā mēslojumu lauksaimniecībā izmantojamās zemes vai meža zemes platībā, kas atrodas īpaši aizsargājamā dabas teritorijā:

**1. Īpaši aizsargājamās dabas teritorijas nosaukums**

**2. Īpašuma nosaukums un kadastra numurs**

**3. Lauksaimniecībā izmantojamās zemes vai meža zemes vienības kadastra apzīmējums**

**4. Zemes vienības atrašanās vieta**

(novads, pagasts vai pilsēta)

**5. Lauksaimniecībā izmantojamās zemes platība, kurā paredzēta mēslojuma iestrāde**

(hektāri)

**6. Meža zemes platība, kurā paredzēta mēslojuma iestrāde**

(kvartāls, nogabals, hektāri)

**Iesniegumam pievienoju šādus dokumentus (to apliecinātas kopijas)** (atzīmēt ar x):

* 1. zemes lietošanas tiesības apliecinošu dokumentu, ja zemes lietošanas tiesības nav nostiprinātas zemesgrāmatā (ja iesniegumu iesniedz zemes lietotājs);
* 2. pilnvaru (ja iesniegumu iesniedz zemes īpašnieka vai lietotāja pilnvarotā persona);
* 3. notekūdeņu dūņu, to komposta vai dūņu fermentācijas atlieku sērijas kvalitātes apliecību;
* 4. Nekustamā īpašuma valsts kadastra informācijas sistēmā reģistrētu zemes robežu plānu ar iezīmētām platībām, kurās paredzēts iestrādāt notekūdeņu dūņas, to kompostu vai dūņu fermentācijas atliekas;
* 5. platības, kurās paredzēts iestrādāt notekūdeņu dūņas, to kompostu vai dūņu fermentācijas atliekas, augšņu izpētes materiālus, kuros iekļauta informācija par augsnes virsējā slāņa vidējā paraugā noteiktiem šādiem rādītājiem: smago metālu - kadmija (Cd), hroma (Cr), vara (Cu), dzīvsudraba (Hg), niķeļa (Ni), svina (Pb) un cinka (Zn) — masas koncentrācija; vides reakcija pH KCl. Šiem rādītājiem jābūt noteiktiem laboratorijā, kas akreditēta sabiedrībā ar ierobežotu atbildību “Standartizācijas, akreditācijas un metroloģijas centrs” atbilstoši Latvijas nacionālajam standartam LVS EN ISO/IEC 17025:2005 “Testēšanas un kalibrēšanas laboratoriju vispārīgās prasības”, vai citas Eiropas Savienības dalībvalsts institūcijā, par kuru Ekonomikas ministrija publicējusi paziņojumu laikrakstā “Latvijas Vēstnesis” un kurā izmanto šo noteikumu [7.pielikumā](http://likumi.lv/doc.php?id=134653#piel7) minētās paraugu sagatavošanas un testēšanas metodes;
* 6. notekūdeņu dūņu, to kompostu vai dūņu fermentācijas atlieku ražotāja un šī mēslojuma lietotāja rakstisku apliecinājumu par notekūdeņu dūņu, to komposta vai dūņu fermentācijas atlieku izmantošanu, pamatojoties uz 3.  un 5. punktā minētajiem dokumentiem.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(fiziskai personai – vārds, uzvārds; juridiskai personai – (paraksts\*)  
pārstāvja amats, vārds, uzvārds)

\_\_\_\_\_\_\_\_\_\_\_\_\_\_\_

(datums\*)

Piezīme. \* Dokumenta rekvizītus "paraksts" un "datums" neaizpilda, ja elektroniskais dokuments sagatavots atbilstoši normatīvajiem aktiem par elektronisko dokumentu noformēšanu.

Vides aizsardzības un

reģionālās attīstības ministrs K.Gerhards”

Ministru prezidents M.Kučinskis

Vides aizsardzības un

reģionālās attīstības ministrs K.Gerhards

Ilgaža

67026513, [Sanda.Ilgaza@varam.gov.lv](mailto:Sanda.Ilgaza@varam.gov.lv)